Oct 15,2015
తగ్గిన హెచ్‌యుఎల్‌ లాభాలు
ముంబయి: సెప్టెంబర్‌తో ముగిసిన ద్వితీయ త్రైమాసికంలో హిందుస్థాన్‌ యూనిలీవర్‌ (హెచ్‌యుఎల్‌) ఆర్థిక ఫలితాలు అంచనాలకు దిగువన నమోదయ్యాయి. రెండో త్రైమాసికంలో కంపెనీ లాభాలు 2.6 శాతం తగ్గి రూ.962 కోట్లకు పరిమితమయ్యాయి. గత ఏడాది ఇదే త్రైమాసికంలో కంపెనీ రూ.988 కోట్ల లాభాలను ఆర్జించింది. సెప్టెంబరుతో ముగిసి త్రైమాసికంలో కంపెనీల అమ్మకాలు 2.4 శాతం పెరిగి 7,820 కోట్లకు చేరాయి. గతేడాది ఇదే సెప్టెంబర్‌తో ముగిసిన త్రైమాసికంలో కంపెనీ రూ.7,639 కోట్ల అమ్మకాలను నమోదు చేసింది. ముందు త్రైమాసికాల్లోనూ సరుకుల ధరలు తగ్గుతాయని హెచ్‌యుఎల్‌ ఛైర్మన్‌ హరిష్‌ మన్‌వని అంచనా వేశారు. అమ్మకాలు పుంజుకుంటాయని పేర్కొన్నారు. ప్రతీ షేర్‌పై మధ్యంతర డివిడెండ్‌ రూ.6.50 అందించాలని కంపెనీ బోర్డు నిర్ణయించదన్నారు. బుధవారం బీఎస్‌ఈలో హెచ్‌యుఎల్‌ షేర్‌ ధర 1.85 శాతం లేదా రూ.15 తగ్గి రూ.797.40 వద్ద ముగిసింది.
మీ స్నేహితులకు రికమెండ్ చెయ్యండి